💢💢💢#بادام_آغاجیسئودیم سنی، باهار گونو باغیمیزدا. آغاجلار گولدولر، چیچکلر آغ دونلارینی سنه وئردیلر، آغاردی گونلریمیز، بختور اولدوق. قیسقاندیلار، مئشه‌لره قارا دوْنوز دولدو قوشلار اوچدولار، قارقالار بیزیم یاشیل باغلاری قارقیدیلار بادام آغاجی‌نین بوداغیندا، بیر جوت گؤیرچین قالدی! آغ دونلاری اللرینده. سن آغلادین! منیم سینه‌مه قان دامدی کیمسه بیزی تانیمادی، بیز یانلیز گؤیرچینلر کیمین بوینوموز چینیمیزده قالدی. یانلیز گلدیک، ایکیمیز، سن ـ من گئجه‌نین گؤزوندن ایراق بادام آغاجی‌نین دیبینده آرزولاریمیزی اکدیک سن آغلادین، منیم اوره‌ییمه قان دامدی بیزیم آغ گونلریمیز بختور گونلریمیز گؤیَره‌جکلر باغچانین ایچینده سن‌سیز، من‌سیز قارقالار مئشه‌دن، باغدان گئده‌جکلر قارا دونوزلاردا. بادام آغاجی گینه‌ده گول آچاجاق بیر جوت گؤیرچین قانادلاریندا بیزیم آدیمیزی یازاجاق. گینه ده آنام سنه ـ منه آغ دون توخویاجاققابار بارماقلاریندا. بادام آغاجی باغیمیزدا باهار گونو چیچکلرینی پایلاشاجاق. بیریسی «ساعات قاباغیندا» دار آغاجیندان آچیلاجاق اللریمیزی آچاجاق! بارماقلاریمیز بیر ـ بیر قیزاراجاق «امامیه» باشیندا بیریسی باغیراجاق - بیز قورخوروق، اولسون،  یولا دوشسک هامی قورخولاریمیز بیته‌جک. سئویرم سنی، باهار گونو پاییز گونو، قیش گونو،آرزولاریمین سویوقلوغونا باخمااوره‌ییمده تونقال قالامیشامساباحکی گونهگونه باخان کیمی دنه‌لریمگونش‌لنه‌جک.باغیمیزدا سئرچه‌لر یووا قوراجاقبالا قویاجاق. ✍#محمود_بنی‌آدم (دالغا)#ایمگه‌لر_کانالی https://t.me/secilmiseirler✔️✔️✔️👇👇👇https://telegram.me/imgalarhttps://t.me/secilmiseirler