🔳 یاشێل یئللر ✍️ شاعر: #سوسن_نواده‌رضیدارێلیب، کئییه‌جك اۆرک‌لریمیزدؤرت بیر یاندانفس کسیله‌جك قدر هواسێزلیق وار.یاشام قاورانێلمازجا اؤفکه‌لیدیر،قان قوسدوراجاققان اوتدورولموش وارلێقلار.یاشایێریق؛ دیرَشمك یاشاماقدێرسا،اؤلۆرۆک؛ دۆشوکلوک اؤلۆمدۆرسه،هم ده موتلویوق …چۆنکی اؤیله سانمامێز گرکیر!..سوواشقان قارانلێقلاراقانێق وئرمه‌ییر گئجه‌لیک.آیێ اؤلدۆرمه‌یینجه،اولدوزلارێ سؤندۆرمه‌یینجه،و امید بئشیڲینده یێرغالادیغیمیز کؤرپه آرزولارێدیدیب، یێپرادیب، حسرت‌لره گؤمدۆرمه‌یینجه،ساراجاق پنجره‌میزیکیرلی اۆره‌ڲی سۏیوسون بلکه.اُفقده گۆنش،گئجیکسه ده،چێرتلایاجاق هلبت،و سکوت گرنَشه‌جک سوسدورولموش دیللرده.بارماقلێقلارین ذهنینده اؤزگۆرلۆک گزیشنده،باشێمی یاشێل یئللرده اسدیرمڲیم گلیر …  @SancaqDergisihttps://t.me/Sancaq_media/8378